হাসনাত আবদুল্লাহ

মোঃ আবুল হাসনাত (জন্ম: ১৩ সেপ্টেম্বর ১৯৯৮) যিনি হাসনাত আবদুল্লাহ নামে পরিচিত, হলেন একজন বাংলাদেশি ছাত্রনেতা ও ২০২৪ কোটা সংস্কার আন্দোলনে নেতৃত্ব দেওয়া বৈষম্যবিরোধী ছাত্র আন্দোলনের সাবেক আহ্বায়ক। জুলাই গণঅভ্যুত্থানের চেতনা বাস্তবায়নের লক্ষ্যে প্রতিষ্ঠিত জাতীয় নাগরিক পার্টির দক্ষিণাঞ্চলের মুখ্য সংগঠক হিসেবে দায়িত্ব পালন করছেন। হাসনাত ঢাকা বিশ্ববিদ্যালয়ের ইংরেজি বিভাগের শিক্ষার্থী৷ তিনি ২০২৬ সালে অনুষ্ঠিত ত্রয়োদশ জাতীয় সংসদ নির্বাচনে কুমিল্লা-৪ আসন থেকে বিপুল ভোটে বিজয়ী হয়ে সংসদ সদস্য নির্বাচিত হন।

 ব্যক্তিগত জীবন  
কুমিল্লার দেবিদ্বার থানার দেবিদ্বার সরকারি রেয়াজ উদ্দিন পাইলট মডেল উচ্চ বিদ্যালয় থেকে বিজ্ঞান বিভাগ থেকে ২০১৪ সালে মাধ্যমিক পাশ করেন এবং পারুয়ারা আবদুল মতিন খসরু কলেজ থেকে বিজ্ঞান বিভাগ থেকে উচ্চ মাধ্যমিক পাশ করেন।

২০২৪ সালের ১২ অক্টোবর তিনি বিবাহ বন্ধনে আবদ্ধ হন। তিনি ২০২৫ সালের ১৬ অক্টোবর এক পুত্র সন্তানের জনক হন। তার পুত্রের নাম "হাম্মাদ আবদুল্লাহ"।

 কার্যক্রম 
আবদুল্লাহ সরকারি চাকরিতে কোটা বিরোধী ছাত্র আন্দোলন-এর অন্যতম সমন্বয়ক ছিলেন, যা পরবর্তীতে শেখ হাসিনাকে ক্ষমতা থেকে অপসারণের আন্দোলনে পরিণত হয়। তিনি নাহিদ ইসলাম, আসিফ মাহমুদ, সারজিস আলম এবং অন্যান্যদের সঙ্গে জাতীয় পর্যায়ে স্বীকৃতি লাভ করেন ২০২৪ সালের জুলাই মাসের মাঝামাঝি সময়ে, যখন তিনি এবং ঢাকা বিশ্ববিদ্যালয় এর আরও কয়েকজন শিক্ষার্থীকে পুলিশ আটক করে। এই সময়ে, প্রতিবাদের মাত্রা আরো তীব্র হয়ে ওঠে।

এরপর, ৫ আগস্ট, তৎকালীন বাংলাদেশের প্রধানমন্ত্রী শেখ হাসিনা, পদত্যাগ করে দেশত্যাগ করলে, হাসনাত জানান যে তাদের লক্ষ্য পুরোপুরি পূরণ হয়নি এবং হাসিনার পদত্যাগের পর, তাদের দল "চিরতরে ফ্যাসিস্ট ব্যবস্থার বিলোপ" করতে চায়।

তিনি এবং তার সংগঠন, শান্তিতে নোবেল বিজয়ী মুহাম্মদ ইউনূস-কে অন্তর্বর্তীকালীন সরকার গঠনের আহ্বান জানান।

সমালোচনা
সময় টেলিভিশনে কর্মচারী ছাটাই
২০২৪ সালের ২৪ ডিসেম্বর ফ্রান্সভিত্তিক সংবাদ সংস্থা এএফপি একটি সংবাদ প্রকাশ করে যাতে অভিযোগ করা হয় সময় টিভিতে কর্মরত পাঁচ গণমাধ্যমকর্মীর একসঙ্গে চাকরি যাওয়ার ঘটনায় হাসনাত আব্দুল্লাহর সংশ্লিষ্টতা ছিল। সিটি গ্রুপের চেয়ারম্যান ও সময় টিভির পরিচালক মোহাম্মদ হাসান  বিবিসি বাংলাকে নিশ্চিত করেন যে হাসনাত আব্দুল্লাহসহ ১৫ জনের একটি দল তাদের অফিসে গিয়ে কয়েকজনকে চাকরি থেকে বাদ দিতে চাপ দিয়েছিল। তবে হাসনাত আব্দুল্লাহ সিটি গ্রুপে যাওয়ার কথা স্বীকার করলেও চাপ দেওয়ার কথা অস্বীকার করেন। এছাড়াও একটি পোস্টে হাসনাত আব্দুল্লাহ এএফপির বিরুদ্ধের মিথ্যাচার করার অভিযোগ আনেন।

 সংঘর্ষ থামাতে গিয়ে তোপের শিকার 
২০২৫ সালের ২৬ ই জানুয়ারী দিবাগত রাতে ঢাকা বিশ্ববিদ্যালয়ের অধিভুক্ত সাত কলেজ ও ঢাকা বিশ্ববিদ্যালয়ের শিক্ষার্থীদের মধ্যে সংঘর্ষ থামাতে এলে হাসনাত আবদুল্লাহ তোপের মুখে পড়েন।

 সেনাবাহিনীকে নিয়ে মন্তব্য 
২০২৫ সালের ২১ মার্চ বাংলাদেশ সেনাবাহিনীকে নিয়ে  হাসনাত আব্দুল্লাহর একটি ফেসবুক পোস্ট ঘিরে আলোচনার প্রেক্ষিতে নেত্র নিউজ একটি প্রতিবেদন প্রকাশ করে। সেখানে সেনাবাহিনীর আন্তঃবাহিনী জনসংযোগ পরিদপ্তর (আইএসপিআর)-এর মন্তব্য প্রকাশিত হয়। ওই প্রতিবেদন উদ্ধৃত করে দৈনিক প্রথম আলো তাদের অনলাইন সংস্করণে “হাসনাতের বক্তব্য ‘অত্যন্ত হাস্যকর ও অপরিপক্ব গল্পের সম্ভার’: নেত্র নিউজকে বলল সেনাসদর” শিরোনামে একটি প্রতিবেদন প্রকাশ করে।

 তথ্যসূত্র 

 বহিঃসংযোগ 




বিষয়শ্রেণী:বৈষম্যবিরোধী ছাত্র আন্দোলনের সমন্বয়ক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী আন্দোলন কর্মী
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী সক্রিয় কর্মী
বিষয়শ্রেণী:বাংলাদেশী ফ্যাসিবাদ বিরোধী
বিষয়শ্রেণী:জাতীয় নাগরিক পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের ছাত্রনেতা
বিষয়শ্রেণী:১৯৯৮-এ জন্ম
বিষয়শ্রেণী:ত্রয়োদশ জাতীয় সংসদ সদস্য